কবিতার ভুবনে সবচেয়ে বড় অঘটন বিষয় ও প্রকরণের প্রাধান্য নিয়ে দ্বন্দ্ব, যা কাল থেকে কালান্তরের সত্য হয়ে দাঁড়িয়েছে। আর সে-উপলক্ষক্ষ শিল্পসর্বস্বতা নিয়ে দুই বিপরীত তত্ত্বের দ্বন্দ্ব। দ্বন্দ্ব কবিতায় শব্দের একাধিপত্য নিয়েও, সুদূর ফরাসি দেশ থেকে বঙ্গদেশে। বাদ যায়নি এলিয়ট-পাউন্ড নিয়ে ভিন্নধারার বিতর্ক, মধ্যখানে ইয়েটস। পরবর্তী স্পেন্ডার-অডেনকে নিয়ে প্রগতিবাদীদের মাতামাতি যাদের উত্তরপুরুষে অভিনবত্বের হতাশাই হয়ে উঠেছে বড়।